OzLabs/hebrew-wiki-articles huggingface dataset:
חוק אדהולם

חוק אדהולם, שהוצע ונקרא על שם פיל אדהולם (Phil Edholm), הוא חוק המתאר את התפתחות שלושת הקטגוריות של הטלקומוניקציה: תקשורת קווית (נייחת), תקשורת נומדית (אלחוטית נייחת) ותקשורת אלחוטית ניידת. החוק מדבר על קצב השידור של שלושת קטגוריות התקשורת ועל התכנסות שלושת הטרנדים. לפי חיזויי חוק אדהולם, בשנת 2030 יתכנסו התקשורת הנומדית והתקשורת הניידת לאותם קצבי שידור.

== הרעיון ==
חוק אדהולם הוצע על ידי פיל אדהולם מחברת נורטל. הוא צפה מגמה שטכנולוגיות טלקומוניקציה תכפלנה את קצב שידורן כל 18 חודשים, מאז שלהי שנות ה-70 ועד תחילת שנות ה-2000. החוק דומה לחוק מור, שמציג גדילה מעריכית של צפיפות הטרנזיסטורים בשבבים. הוא גם שם לב שיש התכנסות הדרגתית של טכנולוגיות התקשורת השונות. לפי התחזית, בשנת 2030 יתכנסו טכנולוגיות התקשורת הנומדית (נייחת) והתקשורת האלחוטית (ניידת).

== גורמים טכנולוגיים ==
בשנת 2009, רנוקה פ. ג'ינדל צפה ברוחבי פס של רשתות תקשורת עולות מקצב של ביטים לשנייה לטרה ביטים לשנייה, תוך הכפלה כל 18 חודשים, בהתאם לתחזית חוק אדהולם. ג'ינדל זיהה שלושה גורמים עיקריים שאפשרו את הגדילה המעריכית של רוחב פס תקשורתי:
# MOSFET – ה-MOSFET הומצא על ידי המהנדסים מוחמד מ. אטאללה ודאון קאהנג במעבדות בל בשנת 1959, והוצג לראשונה ב-1960. הוא אבן הבניין הבסיסית של רשתות טלקומוניקציה ומניע את האינטרנט העולמי עם קצבים מהירים והספק חשמלי נמוך. התפתחויות בטכנולוגיית MOSFET הן גורם חשוב בהתפתחות טכנולוגיות תקשורת ובהתאם לחוק אדהולם.
# מערכות לייזר אופטיות – הלייזר הודגם לראשונה בשנת 1960 במעבדת בל על ידי צ'ארלס הארד טואנס וארתור לאורנד שאולוו. טכנולוגיית לייזר עברה הטמעה במערכות מעגלים משולבים מבוססי MOSFET שהובילה לפיתוח מערכות אור-גליות בסביבות שנת 1980. שהוביל להתפתחות מעריכית של רוחב הפס בתחילת שנות ה-80.
# תורת האינפורמציה – בשנת 1948 הגה קלאוד שאנון במעבדות בל את תורת האינפורמציה. היא סיפקה בסיס להבנת משמעויות יחס אות לרעש, רוחב פס ושידור ללא שגיאות בנוכחות רעש בטכנולוגיות טלקומוניקציה.

== ראו גם ==
* חוק מור

== הערות שוליים ==

קטגוריה:טלקומוניקציה
קטגוריה:עתידנות
קטגוריה:כללי אצבע
קטגוריה:חומרה
דואן אלמדאר

דואן אלמדאר (בטורקית: Doğan Alemdar; נולד ב-29 באוקטובר 2002 בקייסרי שבטורקיה) הוא כדורגלן טורקי המשחק בעמדת השוער בקבוצת סטאד רן מליגת העל הצרפתית ובנבחרת טורקיה.

== קריירת מועדונים ==
אלמדאר נולד בקייסרי שבטורקיה, וגדל במחלקת הנוער של קייסריספור המקומית. בשנת 2019 החל לשחק בקבוצה הבוגרת של המועדון, ובסך הכל ערך 29 הופעות במדי המועדון במסגרת ליגת העל הטורקית.

ב-18 באוגוסט 2021 חתם אלמדאר בסטאד רן מליגת העל הצרפתית. ב-2 בינואר 2022 ערך את הופעת הבכורה שלו במועדון, בהפסד לנאנסי במסגרת הגביע הצרפתי. ב-8 בינואר ערך את הופעת הבכורה שלו במסגרת הליגה, בהפסד 1-0 ללאנס במסגרת המחזור ה-20 לעונת 2021/2022. בסך הכל ערך אלמדאר 12 הופעות ליגה במדי המועדון בעונתו הראשונה.

== קריירה בינלאומית ==
ב-7 ביוני 2022 ערך אלמדאר את הופעת הבכורה שלו בנבחרת טורקיה, בניצחון 6-0 על נבחרת ליטא במסגרת ליגת האומות 2022/2023.

== קישורים חיצוניים ==

== הערות שוליים ==

קטגוריה:כדורגלנים טורקים
קטגוריה:שוערי כדורגל טורקים
קטגוריה:כדורגלני קייסריספור
קטגוריה:כדורגלני סטאד רן
קטגוריה:כדורגלני נבחרת טורקיה
קטגוריה:טורקים שנולדו ב-2002
עובדי נמל

עובדי נמל הוא אלבום ראפ והיפ הופ של הראפר והזמר הישראלי ג'ימבו ג'יי. האלבום כולל רצועה המורכבת מ-12 שירים, ואורכו 36 דקות ו-41 שניות. זהו אלבום האולפן השלישי של הזמר (והרביעי בסך כל הדיסקוגרפיה), והוא הוקלט באופן עצמאי בהפקתו של רועי דורון. האלבום הוקלט בין 2019 ל-2021, ויצא לאור ב-27 במרץ 2021.

== תיאור כללי ==
שיר הנושא של האלבום, "עובדי נמל", הוא מונולוג אוטוביוגרפי של ג'ימבו ג'יי על הקריירה המוזיקלית שלו. השיר הבא אחריו, "סצנה בפלוס", עוסק בסצנת הראפ וההיפ הופ הישראלית. שני שירים עוסקים באהבה רומנטית, "חתולים" הוא שיר לפידים על אהבה נכזבת מימי התיכון, ו"פינגווינים" הוא מכתב לרעייתו של ג'ימבו על הקשיים בזוגיות שלהם. "תביאו חטיפים" הוא שיר מחאה סאטירי על תרבות ההפגנות והמחאות במדינת ישראל. השירים "טינדר" ו"פלאפון" עוסקים במודרניזציה. "סוף טוב" הוא סיפור אישי של ג'ימבו ג'יי, על החוויה שלו כילד מפיגועי 11 בספטמבר בכלל ונפילת מגדלי התאומים בפרט.

ג'ימבו ג'יי ידוע באהבתו לארץ ישראל, מדינת ישראל והשפה העברית, ותמה זו באה לידי ביטוי בשיריו השונים ומלווה את יצירותיו השונות. השיר "מאמי אני על זה", שיצא כסינגל, נכתב על ידי ג'ימבו בעקבות חופשה עם רעייתו בפורטוגל. השניים שוחחו בינם לבין עצמם לאורך הטיול על החיים הטובים, לכאורה, בחוץ לארץ, אך לקראת סוף הטיול הם נתקלו בצלב קרס מרוסס על בית כנסת, וחוויה זו השאירה טראומה בג'ימבו וחיזקה את תחושת הציונות בו והכמיהה לאחדות בתוך עם ישראל. בשיר "המקום הכי נמוך בעולם", ג'ימבו מותח ביקורת על היורדים מישראל, כשהוא מביע את אהבתו לנופי הארץ, ואף לחיים בארץ על אף קשיי יוקר המחיה ותחושת הניכור שלו לאור ירידתם מהארץ של רבים מחבריו וקרוביו. בשיר "מטקות", ג'ימבו מביע את אהבתו למשחק המטקות ומספר על חוויותיו בחופי ישראל.

== רשימת רצועות ==

== קישורים חיצוניים ==

* רועי ערמוני, [https://www.simuozen.com/post/עובדי-נמל-אלבומו-השלישי-של-ג-ימבו-ג-יי-מוכיח-שהוא-דווקא-ספינת-משא-בים-סוער "עובדי נמל", אלבומו השלישי של ג'ימבו ג'יי, מוכיח שהוא דווקא ספינת משא בים סוער], שימו אוזן, 14 ביוני 2021
* שחר אמאנו, [https://www.amanokotel.com/post/עובדי-נמל-של-ג-ימבו-ג-יי-המציאות-בפנים עובדי נמל של ג'ימבו ג'יי: המציאות בפנים], הכותל הישראלי, 14 ביוני 2021
* 
* רועי ויינברג, [https://columbusmusicmagazine.com/2021/05/31/השיר-הבא-מצחיק-נראה-לי-רועי-ויינברג-על/ השיר הבא מצחיק, נראה לי /// רועי ויינברג על 'עובדי נמל', האלבום החדש של ג'ימבו ג'יי], קולומבוס - מגזין מוזיקה, 31 במאי 2021
* יוסי חרסונסקי, [https://yosmusic.com/גימבו-גיי-עובדי-הנמל/ ג'ימבו ג'יי - עובדי נמל], חרסונסקי מיוסיק, 29 במאי 2021

== הערות שוליים ==

קטגוריה:אלבומי 2021
קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומי רוק ישראליים
קטגוריה:אלבומי ג'ימבו ג'יי
ג'ון ברופי

ג'ון צ'ארלס ברופי (באנגלית: John Charles Brophy; ) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הרביעי של מדינת ויסקונסין, במשך תקופת כהונה בודדת בשנים 1947–1949. ברופי היה חבר המפלגה הרפובליקנית.

== ביוגרפיה ==
ברופי נולד בעיירה איגל שבמדינת ויסקונסין. הוא השלים את לימודיו בבית הספר סנט פטריקס שבמילווקי ולמד באקדמיית מרקט במשך כשנה. לאחר מכן התגייס אל שורות צי ארצות הברית, שם שירת מאוגוסט 1919 עד מאי 1921, ובתום שירותו זכה לשחרור בכבוד.

בשנים 1939–1946 היה חבר מועצת מילווקי, עד שנבחר אל הקונגרס של ארצות הברית בבחירות 1946 מטעם המפלגה הרפובליקנית. הוא ייצג את מחוז הקונגרס הרביעי של ויסקונסין במשך שנתיים בלבד, משהובס בבחירות לתקופת כהונה שנייה ב-1948 בידי המועמד הדמוקרטי קלמנט זבלוקי. בבחירות 1950 התמודד ללא הצלחה פעם נוספת אל בית הנבחרים האמריקאי, ולאחר מכן פרש מן החיים הציבוריים.

ברופי בילה את שארית חייו במילווקי, שם נפטר בשלהי 1976. הוא נטמן בבית העלמין הר הזית שבמילווקי.

== קישורים חיצוניים ==
* 
* 

== הערות שוליים ==

קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מוויסקונסין
קטגוריה:אמריקאים שנולדו ב-1901
קטגוריה:אמריקאים שנפטרו ב-1976
קונור הסטינג

קונור הסטינג (באנגלית: Conor Husting; נולד ב-9 במרץ 2000) הוא שחקן אמריקאי.

== קריירה ==
הופעתו הראשונה של הסטינג הייתה בשנת 2018 בתפקיד שולי בסרט הקולנוע "Almost Home". באותה שנה החל לשחק בתפקיד חוזר בסדרת הקומדיה לילדים "נסיך פאוריה" המשודרת בנטפליקס. 

בשנת 2019 הופיע בפרק בקומדיית המצבים, "תוכנית אבא" בכיכובו של מאט לה-בלאנק.

בשנת 2020 שיחק בפרק בסדרת הטלוויזיה "קומדיה חוצת גבולות: המשחק הגדול". באותה שנה שיחק בתפקיד ראשי בסדרת הטלוויזיה "אשלי גרסיה: גאונה מאוהבת".

בשנת 2021 התארח בסדרת הטלוויזיה "פאנקי השובבה", חידוש לסדרת הטלוויזיה משנות השמונים. באותה שנה שיחק בסרט הקולנוע "Let Us In", ובסדרות הטלוויזיה "בבלוק שלי" בנטפליקס וב-"איי קרלי"בניקלודיאון.

בשנת 2022 שיחק בסרט המוזיקלי "סטארגירל בהוליווד" <small>(אנ')</small>. שיחק גם במיני-סדרה "בו, ביץ'" של נטפליקס שהוקרנה לראשונה ביולי 2022.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2018
|Almost Home
|ברנדה (קול)
|
|-
|2021
|Let Us In
|טובי
|
|-
|2022
|סטארגירל בהוליווד <small>(אנ')</small>
|פדרו
|
|-
|TBA
|What She Doesn't Know
|ג'ורדן
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2018–2019
|נסיך פאוריה <small>(אנ')</small>
|טאנר
|6 פרקים
|-
|2019
|תוכנית אבא <small>(אנ')</small>
|ילד מתבגר
|פרק: "Hotel Hanky Panky"
|-
| rowspan="2" |2020
|אשלי גרסיה: גאונה מאוהבת <small>(אנ')</small>
|טד קמרון
|תפקיד ראשי; 15 פרקים
|-
|קומדיה חוצת גבולות: המשחק הגדול <small>(אנ')</small>
|טד קמרון
|פרק: "Ashley Garcia: Pasadena 2020"
|-
| rowspan="2" |2021
|פאנקי השובבה 
|שון
|4 פרקים
|-
|בבלוק שלי
|ג'קסון
|2 פרקים
|-
|2021–2022
|ICarly 
|בו
|3 פרקים
|-
|2022
|בו, ביץ' <small>(אנ')</small>
|ג'ייק
|7 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2000
תזמורת העולם החדש של מיאמי

תזמורת העולם החדש (באנגלית: New World Symphony) היא אקדמיה תזמורתית אמריקאית היושבת דרך קבע במיאמי ביץ', פלורידה. הארגון, שנוסד בשנת 1987, הוא הרכב לימודי לנגנים צעירים הלומדים לקראת קריירה מקצועית בתחום המוזיקה הקלאסית. מאז 2011 יש ל"תזמורת העולם החדש" משרדים משלה במרכז העולם החדש.

== היסטוריה ==
בשנת 1987 ייסד מייקל טילסון תומאס את תזמורת העולם החדש, בסיוע פיננסי ראשוני מטד אריסון, מייסד
קבוצת קרניבל. הן תומאס והן אריסון הגו חזון דומה של תזמורת לימודית לבוגרי קונסרבטוריון צעירים, שתעזור להם במציאת תעסוקה בתזמורות מקצועיות. תזמורת העולם החדש הופיעה בקונצרט הפומבי הראשון שלה ב-4 בפברואר 1988 במיאמי. עד מותו של אריסון בשנת 1999, הגיעו תרומותיו לסך של 62 מיליון דולר לארגון. 

== קישורים חיצוניים ==
*

* [https://www.miamiandbeaches.com/thing-to-do/arts-culture/new-world-sympho אירועי תרבות במיאמי ביץ' - תזמורת העולם החדש]
* [https://www.nytimes.com/1989/12/17/arts/reviews-music-new-world-symphon ניו יורק טיימס, ביקורת על קונצרט "תזמורת העולם החדש של מיאמי"] 

קטגוריה:מוסדות מוזיקליים בארצות הברית
קטגוריה:תזמורות אמריקאיות
קטגוריה:תזמורות סימפוניות
נמל ליסבון

נמל ליסבון הוא מנמלי הים הראשיים של פורטוגל. הנמל שוכן על גדות נהר הטחו קרוב למוצאו לאוקיינוס האטלנטי. הנמל מטפל ברוב הייבוא והייצוא של המדינה. הודות למיקומו האסטרטגי בין אירופה, אפריקה והאוקיינוס האטלנטי הוא אחד הנמלים החשובים באירופה.

לנמל ליסבון תרומה חשובה לכלכלתה של ליסבון בתחומי הייצור, התעשייה והתיירות. תאגידים בינלאומיים וחברות ספנות שונות מיקמו את המטה שלהן באזור ליסבון.

בנמל מבקרים למעלה מ-3,500 אוניות מדי שנה והוא מטפל ביותר מ-13,200,000 טונות של מטען. הנמל מטפל בעיקר בתוצרת חקלאית ובמכולות. מלבד נמל מסחרי, נמל ליסבון הוא גם יעד תיירותי.

==היסטוריה==
הפיניקים הכירו במיקומה של ליסבון כאתר אסטרטגי והקימו בה נמל מסחרי במאה ה-12 לפני הספירה. בשנת 205 לפני הספירה נכבשה העיר על ידי הרומאים. במאה החמישית נכבש האזור על ידי הסואבים, ובהמשך על ידי הוויזיגותים. בשנת 714 נכבשה ליסבון על ידי המורים אשר הרחיבו את פעילות הנמל.

ב-1497 הפליג ואסקו דה גאמה מליסבון, ושב לאחר שנתיים לאחר שגילה מסלול מהים מאירופה להודו. הודות למסע זה ומסעות דומים, הפכו את ליסבון לעיר מסחר חשובה ועשירה.

==קישורים חיצוניים==

* 
* [https://www.portodelisboa.pt/en/lisboa-e-o-seu-porto היסטוריה של נמל ליסבון] באתר נמל

==הערות שוליים==

קטגוריה:ליסבון
קטגוריה:אירופה: נמלים
קטגוריה:פורטוגל: תחבורה
ג'יימס ג'סטין

ג'יימס מייקל ג'סטין (באנגלית: James Michael Justin; נולד ב-23 בפברואר 1998 בלוטון שבאנגליה) הוא כדורגלן אנגלי המשחק בעמדת המגן הימני בקבוצת לסטר סיטי מהצ'מפיונשיפ ובנבחרת אנגליה.

== קריירת מועדונים ==
ג'סטין גדל במחלקת הנוער של לוטון טאון. הוא החל את הקריירה המקצוענית שלו במדי הקבוצה הבוגרת של המועדון במסגרת הפוטבול ליג הראשונה והפוטבול ליג השנייה, וערך 90 הופעות ליגה, בהן הבקיע שישה שערים.

ב-28 ביוני 2019 חתם ג'סטין על חוזה לחמש עונות בלסטר סיטי מהפרמייר ליג. ב-4 בדצמבר הוא ערך את הופעת הבכורה שלו במועדון, בניצחון 0–2 על ווטפורד במסגרת המחזור ה-15 בליגה לעונת 2019/2020. בשלוש עונותיו הראשונות במועדון ערך ג'סטין 49 הופעות ליגה, בהן הבקיע שני שערים.

== קריירה בינלאומית ==
ב-4 ביוני 2022 ערך ג'סטין את הופעת הבכורה שלו בנבחרת אנגליה, בהפסד 0–1 לנבחרת הונגריה במסגרת ליגת האומות 2022/2023.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני לוטון טאון
קטגוריה:כדורגלני לסטר סיטי
קטגוריה:כדורגלני נבחרת אנגליה
קטגוריה:אנגלים שנולדו ב-1998
איליה מרקובסקי

איליה ארנסטוביץ' מרקובסקי (באוקראינית: Ілля Ернестович Марковський; נולד ב-6 ביוני 1997 באודסה שבאוקראינה) הוא כדורגלן יהודי-אוקראיני-ישראלי, המשחק בעמדת המגן/כנף.

== קריירת מועדונים ==
מרקובסקי שיחק ברודאר ולניה מליגת העל הסלובנית, באתניקוס אחנס ובאנוסיס נאון פאראלימני מליגת העל הקפריסאית, ובאיגיניאקוס וטריקלה מהליגות הנמוכות ביוון, אליהן הושאל מפאוק סלוניקי.

ב-30 ביולי 2021 חתם ברודוס מהליגה היוונית השנייה. ב-24 במרץ 2022 שוחרר מהמועדון.

ב-4 ביוני 2022 חתם מרקובסקי על חוזה לעונה אחת בהפועל חיפה מליגת העל הישראלית.

== חיים אישיים ==
מרקובסקי בן ה-24, מחזיק בתעודת זהות ישראלית.

== קישורים חיצוניים ==

== הערות שוליים ==

קטגוריה:כדורגלנים אוקראינים
קטגוריה:כדורגלנים יהודים
קטגוריה:חלוצי כדורגל אוקראינים
קטגוריה:חלוצי כדורגל יהודים
קטגוריה:אודסה: כדורגלנים
קטגוריה:יהודים אוקראינים
קטגוריה:כדורגלני פאוק סלוניקי
קטגוריה:כדורגלני אתניקוס אחנס
קטגוריה:כדורגלני אנוסיס נאון פאראלימני
קטגוריה:כדורגלני הפועל חיפה
קטגוריה:כדורגלני לבדיה טאלין
קטגוריה:כדורגלנים זרים בישראל
קטגוריה:ספורטאים זרים ביוון
קטגוריה:ספורטאים זרים בסלובניה
קטגוריה:ספורטאים זרים בקפריסין
קטגוריה:ספורטאים זרים באסטוניה
קטגוריה:אוקראינים שנולדו ב-1997
הולכת איתך

"הולכת איתך" הוא סינגל שהוקלט על ידי הזמרת הישראלית נרקיס. הוא יצא לאור ב-10 במאי 2021, על ידי חברת התקליטים מסטר מיוזיק, כסינגל הראשון מתוך אלבום האולפן השלישי שלה. השיר נכתב על ידי צליל קליפי והופק על ידי ינון יהל. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-5.6 מיליון השמעות.

== וידאו קליפ ==
הווידאו קליפ הרשמי של השיר פורסם ב-10 במאי 2021, ביום צאת השיר. הוא צולם בסינמה סיטי בגלילות, בבימויו של עומר טובי. נכון לנובמבר 2022 עומד מונה הצפיות של הקליפ על למעלה מ-15 מיליון צפיות.

== גרסאות נוספות ==
ב-28 ביוני 2021, עם הצלחתו של "הולכת איתך" במצעדי המוזיקה הישראליים, פרסמה נרקיס גרסה אקוסטית של השיר. ב-29 ביולי 2021 העלתה בערוץ היוטיוב הרשמי שלה גרסת רמיקס של ינון יהל, שהפיק את השיר המקורי. ב-29 בספטמבר גרסת רמיקס חדשה של שרון יוספוב עלתה ליוטיוב. ב-11 בנובמבר יצאה לאור גרסה בשפה הערבית. נרקיס הופיעה עם הגרסה הזו בתצוגת אופנה בדובאי.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 במאי 2021
|הזרמת מוזיקה • הורדה דיגיטלית
|מסטר מיוזיק
|style="text-align:center;"|
|}

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נרקיס
קטגוריה:שירים בעברית
קטגוריה:שירי דאנס-פופ
קטגוריה:שירים שנכתבו על ידי צליל קליפי
קטגוריה:שירים שהופקו על ידי ינון יהל
קטגוריה:ריקודי עם בישראל: שירים
נונאטאק טפט

נונאטאק טפט או נונאטאק טאפט (באנגלית: Tufft Nunatak) הוא נונאטאק קטן בחצי האי טריניטי, שבאזור ארץ גרהאם, בקצה הצפון מזרחי של חצי האי האנטארקטי שבאנטארקטיקה.

נונאטאק טפט ממוקם 6 קילומטרים מדרום-מערב להר בראדלי;

נונאטאק טפט ממוקם 4.6 קילומטרים מדרוום לנונאטאק סנוקוס.

== היסטוריה ==
=== גילוי ומיפוי הנונאטאק ===

הנונאטאק מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

=== מקור השם ===

שמו של הנונאטאק נניתן לו על ידי הוועדה המייעצת לשמות אנטארקטיים של בריטניה (UK-APC).

הנונאטאק נקרא על שם רוג'ר טפט ׁׂ( Roger Tufft ) שהיה חבר מטעם משלחת הסקר מטעם סקר שטחי חסות איי פוקלנד לחקר רמת דטרויט (the reconnaissance party for the Detroit Plateau journey) בחודש פברואר 1957 (הקיץ האנטארקטי של שנת 1957).

== קישורים חיצוניים ==
* [https://copernix.io/#?where=-58.76006708508298,-63.91367998641522,12&?query=&?map_type=hybrid תצלום לוויין של אזור הנונאטאק, תוך סימון אתרים נוספים באזור] באתר copernix

טפט
Im Nayeon

Im Nayeon הוא המיני-אלבום הבכורה של הזמרת הדרום קוריאנית נייאון מלהקת הבנות טווייס. האלבום צפוי לצאת לאור ב-24 ביוני 2022, דרך JYP אנטרטיינמנט וריפבליק רקורדס.<ref></ref><ref></ref> האלבום מכיל שבע רצועות וכולל את הסינגל המוביל "Pop!".<ref></ref>

== רשימת השירים ==

== הערות שוליים ==

==קישורים חיצוניים==

קטגוריה:מיני-אלבומי בכורה מ-2022
קטגוריה:מיני-אלבומים בקוריאנית
קטגוריה:מיני-אלבומי חברת ריפבליק רקורדס
ננה דורז'לה

ננה דורז'לה (בצרפתית: Nene Dorgeles; נולד ב-23 בדצמבר 2002 במאלי) הוא כדורגלן מאלי המשחק בעמדת החלוץ בקבוצת רד בול זלצבורג מהבונדסליגה האוסטרית ובנבחרת מאלי.

== קריירת מועדונים ==
ב-4 בינואר 2021 חתם דורז'לה ברד בול זלצבורג מהבונדסליגה האוסטרית. הוא חתם על חוזה עד ל-31 במאי 2025, והחל לשחק בליפרינג, קבוצת המילואים של המועדון.

ב-27 בינואר 2022 הושאל דורז'לה למשך עונה אחת לריד מהבונדסליגה האוסטרית. במשך תקופת ההשאלה ערך דורז'לה 14 הופעות ליגה והבקיע שני שערים.

== קריירה בינלאומית ==
ב-25 במרץ 2022 ערך דורז'לה את הופעת הבכורה שלו בנבחרת מאלי, בהפסד 1-0 לנבחרת תוניסיה במסגרת מוקדמות מונדיאל 2022.

נכלל בסגל נבחרת מאלי לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני ריד
קטגוריה:כדורגלני וסטרלו
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2023
קטגוריה:ספורטאים זרים באוסטריה
קטגוריה:ילידי 2002
וילפריד ניונטו

דניאנד וילפריד ניונטו (באיטלקית: Degnand Wilfried Gnonto; נולד ב-5 בנובמבר 2003 בוורבניה שבאיטליה) הוא כדורגלן איטלקי המשחק בעמדת החלוץ בקבוצת לידס יונייטד ובנבחרת איטליה.

== קריירת מועדונים ==
ניונטו גדל במחלקת הנוער של אינטר מילאנו. ב-23 באפריל 2020 חתם בפ.צ. ציריך מליגת העל השווייצרית. ב-24 באוקטובר הוא ערך את הופעת הבכורה שלו במועדון, בניצחון 1–4 על ואדוץ במסגרת הליגה לעונת . ב-21 במאי 2021 הבקיע את שער הבכורה שלו במועדון, בניצחון 1–4 על ואדוץ, גם כן במסגרת הליגה. בעונתו הראשונה במועדון ערך 26 הופעות ליגה, בהן הבקיע שער אחד. בעונתו השנייה, בה זכתה פ.צ. ציריך באליפות שווייץ, ערך 33 הופעות ליגה והבקיע שמונה שערים.

ב-2 בספטמבר 2022 חתם לחמש שנים בלידס יונייטד מהפרמייר ליג, תמורת סכום שפרטיו לא פורסמו. ב-29 באוקטובר ערך בכורה בלידס יונייטד, כשנכנס כמחליף במשחק בו ניצחה קבוצתו את ליברפול בתוצאה 1–2. ב-4 בינואר 2023 הבקיע את שער הבכורה שלו במועדון במשחק מול וסטהאם יונייטד שהסתיים בתוצאה 2-2. ב-18 בינואר כבש צמד במשחק במסגרת הסיבוב השלישי של גביע ה-FA מול קארדיף סיטי, שהסתיים בניצחון קבוצתו בתוצאה 2–5.

לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-26 באוגוסט הבקיע שער בכורה לעונה במשחק הליגה מול איפסוויץ' טאון, שהסתיים בניצחון בתוצאה 3–4. ב-13 בפברואר 2024 כבש צמד ובישל שער אחד בניצחון 0–4 על סוונסי סיטי. ב-17 בפברואר, בניצחון 0–2 על פלימות' ארגייל, כבש את שערו החמישי בחמישה משחקים בכל המסגרות (ארבעה בליגה ואחד בגביע).

הוא פתח בהרכב במשחק הראשון לעונת 2024/2025 ב-10 באוגוסט, בו גם כבש את שערו הראשון לעונה, בתיקו 3-3 מול פורטסמות'.

== קריירה בינלאומית ==
ב-4 ביוני 2022 ערך ניונטו את הופעת הבכורה שלו בנבחרת איטליה, בתיקו 1-1 מול נבחרת גרמניה במסגרת ליגת האומות 2022/2023, בו גם בישל את שער נבחרתו.

== תארים ==
;פ.צ. ציריך
* אליפות שווייץ (1): 2021/2022

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני פ.צ. ציריך
קטגוריה:כדורגלני לידס יונייטד
קטגוריה:כדורגלני נבחרת איטליה
קטגוריה:איטלקים שנולדו ב-2003
פסיכולוגיה הפוכה

פסיכולוגיה הפוכה היא טכניקה של הקניית התנהגות או אמונה המנוגדות להתנהגות או לאמונה הרצויות, מתוך כוונה שגישה כזאת תגרום למשתכנע לאמץ את האמונה או ההתנהגות הרצוית מלכתחילה. טכניקה זו מתבססת על התופעה הפסיכולוגית של תגובתיות, בה לאדם יש תגובה רגשית שלילית לניסיון השכנוע, מה שמוביל אותו לבחור לבסוף אפשרות מנוגדת לזו בה דוגל המשכנע, שהיא מלכתחילה האפשרות הרצויה לו.<ref></ref>פרידריך השני (הגדול) בארמון סנסוסי בפוטסדאם]]דוגמה היסטורית מובהקת לפסיכולוגיה הפוכה כתכסיס שיווקי בעל עוצמה היא הסיפור על פרידריך השני (הגדול), שמייחסים לו את הבאת תפוחי האדמה לפרוסיה במאה ה-18. הוא גילה את הפוטנציאל של תפוחי האדמה כירק זול ופשוט לגידול והחליט לשלבם במזונם של הפרוסים. על ידי כך רצה להכפיל את אספקת הפחמימות בממלכה, בעיקר מכיוון שהבין שבמקרה של רעב, יוכלו תפוחי האדמה לספק תחליף לחיטה ולהבטיח שנתיניו לא יהיו רעבים. אך בתקופתו היה לתפוחי האדמה מוניטין ירוד במיוחד כמזון לאסירים ולחזירים. נתינים מן השורה סירבו לאכול תפוחי אדמה. פרידריך החליט לשנות את המצב בתרגיל שיווקי מרהיב, שיילמד שנים אחר כך בבתי ספר לשיווק ושהפך את תפוחי האדמה ללהיט בפרוסיה: הוא הורה להפוך פארק גדול ליד ארמונו לשדה תפוחי אדמה עצום ולהקיפו במגדלי שמירה ובשומרים. פרידריך אסר על מכירת תפוחי האדמה מהשדה שלו ויצר מצב שבו תפוחי האדמה הפכו למאכל של בית המלוכה בלבד. האיסור הזה גירה את העניים לאכול דווקא תפוחי אדמה, ורבים התפתו לחפש אותם ולקנות אותם בשוק השחור, בבחינת "מים גנובים ימתקו". כך נוצר ביקוש עצום, ותפוח האדמה הפך ללהיט ענק בפרוסיה ובגרמניה. כשהתיר המלך לגדל תפוחי האדמה ולסחור בהם, הסתערו ההמונים על הלהיט הקולינארי החדש. כך גילו, די מהר, עניי אירופה כולה את תפוחי האדמה, שהפכו למצרך מועדף על שולחנם. עד היום מניחים מבקרים גרמנים תפוחי אדמה על קברו של פרידריך השני כהוקרה.

=== פסיכולוגיה הפוכה באינטראקציית אדם-מכונה ===
עם השימוש הרב ברובוטים בתחומים רבים כגון מתן שירות ומכירות ללקוחות, מפתחי רובוטים מנסים לפתח אותם כדי שיצליחו לזהות את הפסיכולוגיה ההפוכה ולהשתמש בה כטכניקה לצורך שכנוע.
אחד המחקרים מצא כי רובוט יציג התנהגות מניפולטיבית מסוימת אם הוא מניח שהאדם משתמש במודל הפסיכולוגיה ההפוכה. למרות שהתנהגות "מניפולטיבית" זו עשויה להיראות מועילה לביצוע המשימה בטווח הקצר, היא עלולה בסופו של דבר לערער את האינטראקציה בין אדם לרובוט בטווח הארוך, למשל, להוביל לאי שימוש ברובוט.<ref></ref>
מחקר אחר מאשר את קיומה של פסיכולוגיה הפוכה בקרב רובוטים. המחקר בחן את ההתנהגות של רובוט באמצעות הפסיכולוגיה ההפוכה בתרחיש של משחק מרמה, משחק קלפים. כאשר האמון האנושי ברובוט נמוך, מדיניות הרובוט האופטימלית משתמשת בפסיכולוגיה הפוכה לביצועי צוות טובים יותר. אז בסוף נמצא כי הרובוט מצליח לזהות אם השחקן מאמין בו, ובמקרה של אי אמון אז הוא משתמש בפסיכולוגיה ההפוכה כדי להוביל אותו לתוצאה הכי טובה שיש. עם זאת, זה עלול להיות מסוכן לאינטראקציה בין אדם לרובוט לטווח ארוך. אם הגורם האנושי יבין שמשתמשים בפסיכולוגיה הפוכה, האמון יקרוס.<ref></ref>

==ראו גם==
* אפקט סטרייסנד
* פרקליט השטן

== הערות שוליים ==

קטגוריה:תאוריות סוציולוגיות
קטגוריה:שיווק
קטגוריה:קצרמר פסיכולוגיה
קטגוריה:קצרמר סוציולוגיה
קטגוריה:השפעה חברתית
קטגוריה:פסיכולוגיה פופולרית
סין (חברה)

סין (באנגלית: SIN Cars), היא חברה בולגרית לייצור מכוניות על ומכוניות חשמליות. החברה הוקמה בשנת 2012 ומטה שלה ממוקם בעיר רוסה.

==היסטוריה==
החברה הוקמה בשנת 2012 בבריטניה על ידי מהנדס ונהג מרוצים בולגרי רוסן דסקלרוב. גם כיום, בשנת 2022 הוא מנהל אותה. בהמשך היא עברה למינכן ומשם לרוסה. בשנת 2015 החברה החלה בייצור דגם הראשון שלה - SIN R1. היא הייתה מותאמת גם לנסיעה בכביש. המכונית הייתה מצוידת במנוע בעל נפח של 6.2 ליטר הייתה יכולה לעבור מהירות של 100 קמ"ש תוך 3.5 שניות. הדגם מותאם למרוץ מכוניות השתתף בתחרות GT4 של שנת 2015 וסיים במקום השמיני בסיכום שנתי למרות תאונה קשה שהוא עבר בסיבוב השלישי. בשנת 2016–2018 המכונית השתתפה במרוצי Pirelli World Challenge. בשנים 2018–2019 היא השתתפה במרוצים שנערכו בבולגריה.

בשנת 2018 הוכרז שחברה תתחיל לייצר מכוניות חשמלית:

"Our goal is to sell a multifunctional small city car which will be used for courier deliveries, taxi services, transportation. European cities need this kind of transport. City centers will soon be closed for diesel cars. China is far ahead of us but we can offer better quality."

בהתאם לכך תוכננו דגמים שמתאימים לרכב תיירים, מיניבוס ורכב לנסיעות שרות עירוניות. מכוניות אלו עברו רישוי ומסופקות ללקוחות במדינות אירופה בשנת 2021 החברה הונפקה בבורסה לניירות ערך בבולגריה במטרה לגייס הון להרחבת המפעל. בתוכניות של החברה להגיע לייצור של 5,000 מכוניות חשמליות בשנה.

==גלריה==
<gallery mode="packed" heights="130">
קובץ:Sin R1 550 Hybrid Genf 2018.jpg| דגם "Sin R1", שנת 2018
קובץ:Sin R1 at Goodwood 2014 004.jpg| דגם "Sin R1"' שנת 2014
</gallery>

== קישורים חיצוניים ==

* 
* [https://www.youtube.com/watch?v=ZSQpvlJ3bbM סרטון של רכב חשמלי של החברה]
* [https://beam.bse-sofia.bg/en/sincars תיאור פעילות החברה]

==הערות שוליים==

קטגוריה:יצרני רכב
קטגוריה:חברות בולגריות
אנדרטה לזכר בני ראשון לציון שנפלו במערכות ישראל

האנדרטה לזכר בני ראשון לציון שנפלו במערכות ישראל ממוקמת במרכז העיר ראשון לציון. מונצחים בה שמות 528 נופלים במערכות ישראל, וביניהם גם נפגעי פעולות האיבה. האלמנטים הבולטים באנדרטה הם מצבת אבן גדולה, שנתנה את השם העממי למקום - "המצבה", תותח קרופ 75 וכיכר עגולה לפני האנדרטה, המשמשת לעריכת טקסים. מצפון למצבה נמצא "גן הבנים".

==האנדרטה==
האנדרטה ממוקמת בדרום גן הבנים, במפגש הרחובות הרצל וז'בוטינסקי. לפניה, מצפון, ממוקמת רחבה מרוצפת גדולה.

במרכז שטח האנדרטה, על גבי בימה נמוכה ומאורכת שצידה הדרומי מעוגל, ממוקם מבנה מלבני גדול, המצופה אבן, שחלקו הצר פונה צפונה לעבר הרחבה ועליו נכתב: "לנופלים. ונתתי להם בביתי ובחומותיי יד ושם". מתחת לכיתוב קבועים ווי אבן לתליית זרי פרחים. על גבי עברו הדרומי והצר של המבנה מופיע סמל החרב ועלה הזית. על צידו המערבי הרחב של המבנה מופיע הכיתוב: "לזכר בני ראשון לציון שנפלו במערכות ישראל". מצידו האחר, המזרחי, של המבנה נכתב: לבנינו תהילת נצח". בצד המבנה מוצבים שני תרני דגלים, שעליהם מונפים דגל ישראל ודגל ראשון לציון. ליד עברו הדרומי מוצב תותח שדה נגרר תותח קרופ 75 בקליבר 75 מילימטר, מתותחי מלחמת העצמאות, הצבוע בשחור.

מדרגות מעפילות מן הרחבה אל מבנה האבן, ומשני צידיהן, במפלס הרחבה, ניצבים קירות קשתיים שעל גביהם קבועות לוחיות זיכרון שחורות הנושאות את שמות הנופלים. השמות מוצגים מימין לשמאל בסדר כרונולוגי של שנות נפילתם.

האנדרטה הוקמה ביוזמת עיריית ראשון לציון ותוכננה על ידי משרד אדריכלי הנוף ברוידא-מעוז.

ביום הזיכרון לחללי מערכות ישראל מתקיים מול האנדרטה משמר כבוד חמוש של מתנדבי המשמר האזרחי.

במרחק קצר מהאנדרטה ניצבות האנדרטה לחללי ההפצצה המצרית על העיר במלחמת העצמאות והאנדרטה לזכר הרוגי המלכות.

<gallery>
File:PikiWiki Israel 84927 a monument to the fallen.jpg|התותח והמצבה, הצד המערבי
File:PikiWiki Israel 84926 a monument to the fallen.jpg|התותח והמצבה, הצד הדרומי
File:PikiWiki Israel 84925 a monument to the fallen.jpg|מבט על הקיר המזרחי
File:PikiWiki Israel 84928 a monument to the fallen.jpg|הכיכר ולוח השמות
File:PikiWiki Israel 9265 war memorial in rishon lezion.jpg|לוח השמות
קובץ:Krupp75mm-pic005.jpg|"התותח" - תותח קרופ 75
</gallery>

==קישורים חיצוניים==

* [https://www.izkor.gov.il/en_b2ae0041fa60f24b27744495da3efa30 האנדרטה], באתר יזכור

==הערות שוליים==

ראשון לציון
בני ראשון לציון שנפלו במערכות ישראל
הופר פן

הופר ג'ק פן (באנגלית: Hopper Jack Penn; נולד ב-6 באוגוסט 1993) הוא שחקן אמריקאי.

== ביוגרפיה ==
פן נולד בלוס אנג'לס, קליפורניה ב-6 באוגוסט 1993, בנם של השחקן זוכה פרס האוסקר שון פן ושל השחקנית רובין רייט. <ref>[https://rateyourmusic.com/artist/hopper-penn Hopper Penn.] In: rateyourmusic.com. Abgerufen am 17. Mai 2022.</ref> סבו מצד אביו הוא במאי הקולנוע ליאו פן <small>(אנ').</small> אחותו הגדולה דילן פן, גם היא שחקנית. הוא נקרא, הופר ג'ק פן, בשל החברות הקרובה של אביו עם השחקנים דניס הופר וג'ק ניקולסון.

== קריירה ==
לאחר מספר תפקידים קטנים בסרטים קצרים, בשנת 2016 הופר פן עשה את הופעת הבכורה שלו בסרט העלילתי של אביו "הפנים האחרונות". שנה לאחר מכן הוא שיחק בתפקיד משנה בסרט המלחמה הסאטירי "מכונת מלחמה" אשר מבוססת על סיפורו של הגנרל סטנלי מק'קריסטל. 

בשנת 2018 שיחק במותחן "Between Worlds". הסרט בו כיכב לצד ניקולס קייג' ופרנקה פוטנטה הוקרן בבכורה ב-"Fantastic Fest". 

בשנת 2020 שיחק בסרט "Puppy Love", ובשנת 2021 השתתף בסרט הפעולה "The Cleaner" ובסרט הדרמה של אביו, "חיים במנוסה" לצד אחותו דילן שמשחקת בסרט בתפקיד ראשי. 

בשנת 2022 שיחק בתפקיד ראשי של פרנק בסרט "Signs of Love" של קלרנס פולר. בסרט משתתפת גם אחותו דילן פן. הסרט הוקרן בבכורה בפסטיבל ברוקלין ביוני 2022.<ref name="vimooz.com">[https://www.vimooz.com/2022/05/11/25th-brooklyn-film-festival-lineup-signs-of-love/ 25th Brooklyn Film Festival Announces Lineup. Opens with 'Signs of Love'.] In: vimooz.com, 11. Mai 2022.</ref>

==הסתבכות בפלילים==
כשהיה בן 24, בתחילת אפריל 2018, מצאו שוטרי תנועה במשטרת נברסקה מריחואנה, אמפטמינים ופטריות פסיכואקטיביות ברכבו. הוא נעצר בגין החזקת סמים והועבר לכלא מחוז המילטון. <ref>[https://www.augsburger-allgemeine.de/panorama/Hopper-Penn-Drogenbesitz-Sohn-von-Sean-Penn-und-Robin-Wright-festgenommen-id50805291.html Drogenbesitz: Sohn von Sean Penn und Robin Wright festgenommen.] In: Augsburger Allgemeine Zeitung, 6. April 2018.</ref>

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|הפנים האחרונות
|בילי בוגס
|
|-
|2017
|מכונת מלחמה
|ניק פרנברג
|
|-
|2018
|Between Worlds
|ריק
|
|-
|2020
|Puppy Love
|מורגן
|גם מפיק
|-
| rowspan="2" |2021
|חיים במנוסה
|ניק ווגל
|
|-
|The Cleaner
|טרנט
|
|-
|2022
|Signs of Love
|פרנקי
|
|-
| rowspan="2" |2023
|Devil's Peak
|ג'ייקוב
|
|-
|The Good Mother
|דאקי
|
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993
נאדי הבלש בארץ הצעצועים

נאדי הבלש בארץ הצעצועים (באנגלית: Noddy, Toyland Detective) היא סדרת טלוויזיה אמריקאית-בריטית-צרפתית לילדים בהנפשה ממוחשבת, שמבוססת על סדרת הספרים "נדי" מאת איניד בלייטון. הסדרה בוימה על ידי אלברט פריירה-לזארו ופביאן למאיטר, והופקה על ידי Gaumont Animation ו-DreamWorks Animation Television.

הסדרה שודרה בארצות הברית בערוץ Universal Kids, בבריטניה בערוץ Channel 5 ובצרפת בערוצים France 5 ו-+Piwi. תקופת השידור המקורית של הסדרה הייתה מ-18 באפריל 2016 עד 22 במרץ 2020. בישראל הסדרה שודרה לראשונה בדיבוב לעברית בשנת 2017 בערוץ הופ!. הסדרה היא בת שתי עונות ו-104 פרקים באורך 11 דקות.

שיר הפתיחה של הסדרה בעברית בוצע על ידי איתי סולומון ועינת אזולאי.

== עלילה ==
הסדרה עוקבת אחר נאדי, אשר יוצא בכל פרק לחקור ולפתור תעלומות המתרחשות בארץ הצעצועים.

== דמויות ומדבבים ==
הדיבוב העברי בוים על ידי אורנה כץ, והופק על ידי יעל אללוף וליאור ידידיה.
{| class="wikitable plainrowheaders" style="text-align:center;"
! |שם הדמות
! |מדבב/ת בעברית
|-
|נאדי
|איתי סולומון
|-
|פט-פט
|עדי בר לב
|-
|אוזניון
|סער בדישי
|-
|בינהזאורית
|טליה ברקאי
|}
בנוסף, בדיבוב העברי דיבבו גם אמנון וולף, גדי לוי ואורנה כץ.

== סקירת הסדרה ==

== קישורים חיצוניים ==

* 

קטגוריה:סדרות טלוויזיה אמריקאיות לילדים
קטגוריה:סדרות טלוויזיה בריטיות לילדים
קטגוריה:סדרות טלוויזיה צרפתיות לילדים
קטגוריה:סדרות ערוץ הופ!
קטגוריה:דרימוורקס הנפשה: סדרות
קטגוריה:סדרות הנפשה ממוחשבת
קטגוריה:סדרות טלוויזיה המבוססות על ספרים
קטגוריה:נאדי
אורי ברוק

אורי ברוק (יליד חיפה ב-19 ביולי 1969), הוא מתרגם ומתכנת ישראלי. הרבה לתרגם אמנות. היה יו"ר אגודת המתרגמים בישראלבין השנים 2018 ל 2023, גר בחיפה.

==ביוגרפיה==
אורי גדל בשכונת יזרעאליה בחיפה. להורים שורדי שואה. בהיותו בן שנה וחצי נסע עם הוריו ואחותו למנצ'סטר, אנגליה וכך התחיל לדבר אנגלית בגיל צעיר. סבו מצד אמו היה מתרגם בכיר באיחוד האירופי ובלשן הולנדי<ref></ref> שהיה מעורב בין היתר בכתיבת ה Spellingwijzer Onze Taal, והסבא רבא שלו מצד אמו, היה מורה לשמונה שפות.

בגר את בית ספר היסודי 'דינור' באותו הזמן גם למד בחוגים למחוננים בטכניון, נסע עם משפחתו למשך שנתיים לבוסטון, שם בחר ללמוד חוגי לשון ומתמטיקה, אחרי ששב ארצה סיים את בית הספר העירוני ג' בנוה שאנן חיפה.

לאחר שירותו הצבאי למד בטכניון מתמטיקה שימושית. לאחר לימודיו התחיל לעבוד בחברת אקטקום ספקית האינטרנט הראשונה בישראל. שימש כ CTO בחברת סטארט-אפ עד שהחליט להתמקד בתרגום.

ברוק הצטרף לפני מספר שנים גם לוועדה מקצועית מטעם מכון התקנים, שנועדה לתרגם מונחים לטכנולוגיית המידע, ומייעצת בנושא לאקדמיה ללשון העברית. "זו עבודה מעניינת שמרגישים את ההשפעה שלה" מציין אורי.

למד בבית ברל תרגום בין השנים 2001–1999.

אורי מנהל בלוג 'לא המילה האחרונה' העוסק בענייני תרגום, לשון.

בגיל 7 למד נגינה בפסנתר, תחביב שבו הוא ממשיך לעסוק עד היום.

ב-2014 הופיע יחד עם אחותו החלילנית דרורה ברוק, עם היצירה Reflections on Fire and Ice - Echoing Robert Frost -

בין תחביביו וריאנטים של שחמט.

==הרצאות בכנסים==
אורי הרצה בכמה וכמה כנסים בינלאומיים

2005 'אומנות תרגום האמנות' אגודת המתרגמים בישראל.

2007 'Shared and Distributed Online Glossaries' אגודת המתרגמים בישראל.

2008 'Perl in Software Art' כנס YAPC קופנהגן

2008 <nowiki>'Tech Jargon – The Microsoft Way and the Open Source Way</nowiki>, באגודת המתרגמים בישראל.

2010 'Translating Websites' באגודת המתרגמים בישראל.

2015 'Genetic Algorithms in Perl',סדנה בכנס בשווייץ.

2015 Using Genetic Algorithms in Sound Synthesis' - YAPC::EU Granada, Spain

2018Perl in Computer Music בכנס FOSDEM בברוסל.

2020 'תרגומי תנ"ך לאנגלית', אגודת המתרגמים בישראל,'הרצאת החג של החגים',
==מבחר מתרגומיו==
2001 'התרשמויות מפה' מרים ברוק-כהן, קטלוג לתערוכה אוצר וכותב חיים מאור, מבוא גליה בר אור. תרגום לאנגלית אורי ברוק.

2001 `The Matter of FIBER`<ref></ref>, קטלוג לתערוכה נלווית לטריאנאלה ה-10 לאריגה בוורשה.בהשתתפות אמניות סיבים ישראליות ופולניות, תרגום מעברית לאנגלית אורי ברוק.

2002 'לבנות', חיה גרץ-רן, כתבה נעמי אביב, פורום המוזיאונים לאמנות, מוזיאון בית אורי ורמי נחושתן, אשדות יעקב מאוחד, קטלוג לתערוכה עברית ואנגלית.

2005 'פני הגזע ופני הזיכרון:הספרייה האסורה', חיים מאור, משואה, תרגום לאנגלית למאמריהן של בתיה ברוטין, אילה ונגרוביץ-פלר ואיה בן נפתלי.

2008 'יזהר פטקין-יודנפורצלן', ערכה רותי אופק, 'האמן והפילוסוף' כתב מארק דניאל כהן, תרגם לעברית אורי ברוק,

2010 'סימן -תפר',דניאלה מלר, קטלוג לתערוכה, 'כסא לדניאלה' כתבה:מרים ברוק-כהן תרגום לאנגלית אורי ברוק, קטלוג לתערוכה.

2010 `אלברט רובין התחלות'

2020 'מדמות להפשטה ובחזרה', דן לביאעברית ואנגלית קטלוג אמנות.

ברוק מתרגם בהתנדבות מאמרים עבור הידען
==מבחר ממאמריו==

'המדריך לתרגום המושלם', משפטי ZAP

Building a Duel Chess Board – How the Pieces Came Together`, Steemit

== הערות שוליים ==

קטגוריה:מתרגמים ישראלים
קטגוריה:בוגרי תיכון עירוני ג' (חיפה)
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1969
ראוויה סעוד אל-בוסעידי

ראויה בנת סעוד אל-בוסעידי (באנגלית: Rawya Saud Al Busaidi; בערבית: راوية بنت سعود البوسعيدية) היא האישה הראשונה בעומאן שמונתה לתפקיד שרה בממשלה. 

== קריירה ==
אל-בוסעידי מונתה בשנת 2004 לשרה להשכלה גבוהה, על ידי הסולטאן קאבוס בן סעיד אאל סעיד ושימשה בתפקידה עד שנת 2020. לפני מינויה לתפקיד היא כיהנה ברציפות כמנכ"לית של שתי מִנהלות שונות במשרד ההשכלה הגבוהה ולאחר מכן כתת-מזכירה.<ref></ref> 

במהלך תפקידה היא תרמה רבות להשכלה גבוהה בעומאן וכן להשכלה גבוהה לנשים, באמצעות מענקי מלגות לסטודנטיות וסטודנטים ללימודים בעומאן ומחוץ למדינה וכן בהשקעה בתשתיות, בניית מבני לימוד להשכלה גבוהה ועוד.<ref></ref><ref></ref>

=== תפקידים נוספים ===

* ב-2005 מונתה לסגנית יו"ר מועצת המחקר של עומאן. 
* הייתה חברה במועצת התכנון העליונה. 
* יו"ר הוועד הפועל של הפרויקט להקמת אוניברסיטת עומאן, וכן חברות בוועדה העליונה של הפרויקט. 
* אל-בוסעידי שימשה כנשיאת אוניברסיטת קאבוס בעומאן.<ref></ref>

== השכלה ==
אל-בוסעידי היא בעלת דוקטורט מאוניברסיטת אוקספורד.

== פרסים והוקרה ==

* אל-בוסעידי קיבלה תואר דוקטור לשם כבוד מאוניברסיטת גלאזגו.
* היא זכתה 3 פעמים בפרס האישה הערבית של השנה .

==הערות שוליים==

קטגוריה:בוגרי אוניברסיטת אוקספורד
קטגוריה:פוליטיקאים עומאנים
קטגוריה:בוגרות אוניברסיטת אוקספורד
קטגוריה:נשים עומאניות
קטגוריה:נשים מוסלמיות
קטגוריה:מוסלמים
קטגוריה:ילידות המאה ה-20
קטגוריה:ילידי המאה ה-20
מוזיאון גטו ורשה

מוזיאון גטו ורשה (בפולנית: Muzeum Getta Warszawskiego) הוא מוזיאון להיסטוריה בוורשה, פולין, הנמצא כעת בשלבי בנייה. המוזיאון מתוכנן להיפתח בשנת 2023 ביום השנה ה-80 למרד גטו ורשה.<ref></ref>

המוזיאון ימוקם בבניינים בהם היה ממוקם בעבר בית החולים לילדים ברסון ובאומן, אשר בצומת הרחובות שליסקה וסיינה.

ההיסטוריון הראשי של המוזיאון הוא דניאל בלטמן.<ref></ref>

== מטרות ==
המטרות המוצהרות של מוזיאון גטו ורשה הן:
* ביסוס הבסיס המחקרי לפיתוח והפצת ידע על תולדות גטו ורשה
* יצירת חלל תצוגה ומוסד מחקר על תולדות גטו ורשה
* אינטגרציה של הפעילויות הנחוצות במטרה להגן ולשמר את המורשת התרבותית של היהודים שהיו כלואים בגטו ורשה
* יישום יוזמות בתחום שיקום האנדרטאות ההיסטוריים של גטו ורשה
* קיום של פעילויות תרבות, מחקר, וחינוך הקשורות לתולדות גטו ורשה
* ייזום יוזמות חברתיות והענקת תמיכה להן ולארגונים לא ממשלתיים התורמים להגנה ולהנצחה של תולדות גטו ורשה.
* הנצחת זכרם של מייסדי בית החולים ההיסטורי לילדים ברסון ובאומן ושל קהילת יהודי ורשה במאה ה-19 ותחילת המאה ה-20.

== קישורים חיצוניים ==
* 
* [http://www.1943.pl/en/ האתר הרשמי של מוזיאון גטו ורשה]
*

==הערות שוליים==

קטגוריה:יהדות ורשה
קטגוריה:פולין: מוזיאונים להנצחת השואה
קטגוריה:יחסי ישראל–פולין
קטגוריה:גטו ורשה
קטגוריה:מוזיאונים לתולדות עם ישראל
קטגוריה:אירופה: מוזיאונים בנושא יהדות
קטגוריה:ורשה: מוזיאונים
סם רכנר

סם רכנר (באנגלית: Sam Rechner; נולד ב-2002) הוא שחקן תיאטרון, טלוויזיה וקולנוע אוסטרלי. 

==קריירה==
רכנר, הופיע בסרט העלילתי "Ruby's Choice" עם ג'יין סימור, ושיחק בעונה השנייה של סדרת הטלוויזיה "The Wilds", בכיכובה של רייצ'ל גריפית'ס. בתיאטרון שיחק רכנר בתפקידים ראשיים בהפקות של חוות החיות ובמחזה 12 המושבעים מאת רג'ינלד רוז.

ביוני 2021 לוהק רכנר לתפקיד בסרטו, הסמי-ביוגרפי של סטיבן ספילברג "הפייבלמנים".

בשנת 2024 הופיע בתפקיד ראשי בסדרת הטלוויזיה תיכון הלבבות השבורים.<ref></ref>

== חיים אישיים ==
הוא אחיינם של מגישי הטלוויזיה האוסטרלים פיטר אוברטון וג'סיקה רו.<ref></ref><ref></ref> יש לו אח תאום שלומד באוניברסיטה בסידני. ניקול קידמן היא חברת משפחתו.<ref name=":0"></ref> רכנר השתתף בטקס האוסקר ה-95 ב-2023 עם קידמן ובעלה קית' אורבן.<ref name=":0" />

== פילמוגרפיה ==
{| class="wikitable"
|+
!שנה
!כותרת
!תפקיד
!הערות
|-
|2021
|Ruby's Choice
|ג'ק
|
|-
|2022
|הפייבלמנים
|לוגאן
|
|-
|2024
|תיכון הלבבות השבורים 
|רוואן קלהאן
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:אוסטרלים שנולדו ב-2002
עצרו את מוזיקת הרצח

עצרו את מוזיקת הרצח (באנגלית: Stop Murder Music) היה קמפיין ומחאה, בסוף המאה ה-20 ובתחילת המאה ה-21, נגד השמעת מוזיקאים קריביים שלכאורה מהללים רצח של גברים הומוסקסואלים.<ref>[http://www.freemuse.org/sw27728.asp Silencing Jamaican musicians fuels censorship debate] </ref><ref></ref><ref name="BMCS">[https://web.archive.org/web/20050419120025/http://www.blackmusiccouncil.com/index.php?subaction=showfull&id=1103143546&archive=&start_from=&ucat=1& Archive copy of "Can music incite murder?"], The Black Music Council Site at the Internet Archive. Report Date:15 Dec 2004.</ref> הקמפיין היה בעיקר נגד מוזיקאי דאנסהול ורגאיי ג'מייקנים.<ref>Alexis Petridis (Friday 10 December 2004). [https://www.theguardian.com/music/2004/dec/10/gayrights.popandrock "Pride and prejudice"] , Guardian.co.uk.</ref>

הקמפיין האשים את האמנים הללו בקידום אלימות נגד להט"ב באמצעות שיריהם. הקמפיין נוהל במשותף על ידי , קבוצת הייעוץ לגברים הומוסקסואלים שחורים ו-J-FLAG .<ref>Burrell, Ian (2005).[http://findarticles.com/p/articles/mi_qn4158/is_20050307/ai_n11857274 "'Murder music' silenced by a tough operator"] , Independent, The (London), Mar 7, 2005.</ref> המונח נטבע על ידי פעיל זכויות הלהט"ב הבריטי, פיטר טאצ'ל, ב-1992.

הקמפיין הצליח באופן חלקי לבצע שינויים. מוזיקאים, כגון קייפלטון וסיזלה, הודיעו ב-2007, כי לא יוסיפו ביטויים הומופוביים לשיריהם.<ref>Colin (2007). [https://web.archive.org/web/20071223060326/http://www.newnownext.com/2007/06/reggae_stars_si.html "Reggae Stars Sign On To Cut Out Homophobic Lyrics"], LOGOonline.com: NewNowNext, at the Internet Archive. June 13, 2007.</ref><ref>Andy (2007). [http://www.towleroad.com/2007/06/reggae_stars_re.html "Reggae Stars Renounce Homophobia, Condemn Anti-gay Violence"] , Towelroad.com. 13 June 2007.</ref> לעומתם, מוזיקאים, כגון Elephant Man ו- , סירבו להסיר ביטויים הומופוביים משיריהם.<ref></ref>

== קישורים חיצוניים ==
<div class="mw-content-ltr">
* [http://www.xtra.ca/public/viewstory.aspx?STORY_ID=4593&PUB_TEMPLATE_ID=2 "iTunes Canada pulls anti-gay dancehall songs"], Xtra.ca
* [http://www.soulrebels.org/dancehall.htm Murder Inna Dancehall]
</div>

== הערות שוליים ==

קטגוריה:רצח
קטגוריה:אלימות נגד להט"ב
קטגוריה:ג'מייקה
קטגוריה:להט"ב: היסטוריה
קטגוריה:הקריביים: תרבות
קטגוריה:מחאה
דניס יוסט

דניס יוסט (באנגלית: Dennis Yost; 20 ביולי 1943, דטרויט – 7 בדצמבר 2008) היה זמר אמריקאי.

==חייו==
דניס יוסט נולד בדטרויט. כאשר הוא היה בן שבע משפחתו עברה לג'קסונוויל. במהלך לימודים בבית הספר הוא התחיל לתופף בלהקה מקומית ובהמשך התחיל לשיר. בשנת 1965 הוא הצטרף ללהקה The Classics כזמר. כאשר הלהקה הופיע בדייטונה ביץ' היא משכה תשומת לב של בדי בואי והוא שכנע אותם לעבור לאטלנטה. שם הם חתמו על חוזה עם "קפיטול רקורדס". תוך זמן קצר הם הוציאו את הסינגל הראשון Pollyanna. בעקבות תלונות של להקה ותיקה באותו שם מניו יורק הם שינו שם הלהקה ל-Classics IV. 

בשנת 1967 הלהקה חתמה על חוזה עם Imperial Records. תוך זמן קצר הם הוציאו מספר להיטים כמו Spooky, Stormy ו-Traces שהגיעו למקומות מכובדים במצעד הפזמונים. Spooky היה בראש מצעד פזמונים קנדה הוט 100, Stormy הגיע למקום השני ב-בילבורד הוט 100 ו- Traces למקום החמישי..

לקראת שנת 1970 הלהקה התפרקה ויוסט הקים להקה חדשה בשם Dennis Yost and the Classics IV. הלהקה החדשה לא הצליחו לשחזר את ההצלחה של המקורית ורק שיר בודד הגיע למקום ה-39 ב-Billboard Hot 100 בשנת 1972.

בשנת 1975 יוסט פירק את הלהקה ועזב את תעשיית הבידור. לאחר מספר שנים הוא חזר להופיע כסולן. בשנת 1981 הוא הוציא תקליט Going Through the Motions.

בשנת 1993 הוא עבר לנשוויל בה המשיך לשיר ועסק בכתיבת שירים. באותה שנה להקת Classics IV נכללה ב"אולם התהילה" של ג'ורג'יה.

בשנת 2006 יוסט נפל ממדרגות ועבר ניתוח קשה. חבריו ארגנו הופעה לכבודו במטרה לאסוף כסף לשיקומו. אומנם הוצאות ארגון ההופעה עברו את הסכום שהתקבל ממכירת הכרטיסים.

דניס יוסט נפטר בשנת 2008 בהמילטון בה התגורר בשנים אחרונות עם משפחתו.

==קישורים חיצוניים==

* [https://www.nytimes.com/2008/12/10/arts/music/10yost.html ביוגרפיה]
* 

קטגוריה:זמרים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1943
קטגוריה:אמריקאים שנפטרו ב-2008
דניאל סונדגרן

דניאל אנדראס סוּנְדְגְרֶן (בשוודית: Daniel Andreas Sundgren; נולד ב-22 בנובמבר 1990) הוא כדורגלן ישראלי-שוודי המשחק בעמדת המגן הימני בנבחרת שוודיה.

== קריירה ==
=== קריירת מועדונים ===
סונדגרן נולד בסולנה שבשוודיה. החל את הקריירה המקצוענית שלו בליגות הנמוכות בשוודיה וביוון. ב-20 בנובמבר 2015 חתם בא.י.ק סולנה מליגת העל השוודית. ב-9 ביוני 2019 חתם באריס סלוניקי מליגת העל היוונית.

ב-20 ביוני 2022 חתם במכבי חיפה מליגת העל הישראלית.<ref></ref> ב-16 ביולי 2022 הוא ערך את הופעת הבכורה שלו בקבוצה, בהפסד 3–4 בבעיטות הכרעה להפועל באר שבע במשחק אלוף האלופים 2022.

ב-24 באוגוסט כבש שער בכורה במדי מכבי חיפה בתיקו 2–2 עם הכוכב האדום בלגרד, משחק בו עלתה מכבי חיפה לליגת האלופות בפעם השלישית בתולדותיה. ב-27 באוגוסט ערך הופעת בכורה בליגת העל, בניצחון 4–1 על מכבי נתניה. בתום העונה זכה עם הקבוצה באליפות.

בעקבות המצב הבטחוני המתמשך שנוצר במלחמת חרבות ברזל ביקש לעזוב את הקבוצה. בחודש אוגוסט, בסמוך לפתיחת הליגה, קיבלה מכבי חיפה את בקשתו והוא שוחרר.

=== נבחרת שוודיה ===
ב-5 בספטמבר 2021 ערך סונדגרן את הופעת הבכורה שלו בנבחרת שוודיה הבוגרת, בניצחון 2–1 על אוזבקיסטן במשחק ידידות.

== תארים ==
;א.י.ק סולנה
* אליפות שוודיה (1): 2018

; מכבי חיפה
* אליפות: 2022/2023
* אלוף האלופים: 2023

== חיים אישים ==
סונדגרן הוא בנו של כדורגלן העבר גארי סונדגרן.<ref></ref> סונדגרן בזוגיות עם אילין סודרהולם, שוודית ממוצא יהודי, לזוג נולדה בת ב-2021. ב-17 באוגוסט 2023 אישרה ההתאחדות לכדורגל את רישומו כישראלי.

== קישורים חיצוניים ==

*[https://mhaifafc.com/playerPage?h=1&PlayerId=14349 פרופיל], באתר מכבי חיפה
* 

== הערות שוליים ==

קטגוריה:כדורגלנים שוודים
קטגוריה:מגני כדורגל שוודים
קטגוריה:כדורגלני דגרפורס
קטגוריה:כדורגלני א.י.ק סולנה
קטגוריה:כדורגלני אריס סלוניקי
קטגוריה:כדורגלני מכבי חיפה
קטגוריה:כדורגלני נבחרת שוודיה
קטגוריה:כדורגלנים זרים בישראל
קטגוריה:ספורטאים שוודים ביוון
קטגוריה:ספורטאים שוודים בישראל
קטגוריה:שוודים שנולדו ב-1990
Mad About the Boy

"Mad About the Boy" (בעברית: "מטורף על הילד") הוא שיר פופולרי שנכתב והולחן על ידי נואל קאוורד. הוא הוצג ברביו Words and Music , על ידי ג'ויס ברבור , סטפי דונה , נורה הווארד ודוריס האר . השיר עוסק באהבה נכזבת לכוכב קולנוע. הוא נכתב כדי להיות מושר על ידי דמויות נשיות, אם כי קווארד (שהיה הומוסקסואל) כתב גם גרסה שמעולם לא בוצעה, המכילה התייחסויות לנושא של אהבה הומוסקסואלית. השיר זכה לפופולריות מחודשת ב-1992, כאשר הזמרת דיינה וושינגטון ביצעה את השיר בפרסומת הטלוויזיה "Swimmer" של לוי שטראוס ושות', בבימויו של טרסם סינג.

== ליריקה ==
השיר מבטא את הערצתו של כוכב קולנוע על ידי מספר נשים כשהן עומדות בתור מחוץ לבית קולנוע ומושר על ידי הדמויות הנשיות שנמצאות בתור.<ref name="morley"></ref>

מאוחר יותר הוסיף קווארד מספר בתים נוספים להפקה הניו יורקית (Set to Music ), לשיר שיושר על ידי דמות גברית, בהתייחסות באופן מפורשת להומוסקסואליות.

בתוך השיר, יש התייחסות כביכול הומוריסטית לקאמפ ולא-נשיות של הדמות (כמשל לשחקנית הקולנוע מירנה לוי), ולניסיונותיו הכושלים והחוזרים של הדמות לבצע טיפול המרה עם הפסיכיאטר שלו. בתים אלו מעולם לא בוצעו בתוך המחזה, מאחר שההנהלה חשבה שהם מסוכנים מדי.

יש הטוענים כי "The boy" מיוחס לשחקן האמריקאי, דאגלס פיירבנקס ג'וניור . לפי כתבה שנכתבה בעיתון אמריקאי, "נואל אהב ... [אבל] דאג בהחלט לא אהב אותו בחזרה, על אף ששני הגברים נהיו לחברים טובים."<ref></ref>

== גרסת דיינה וושינגטון ==

הזמרת האמריקאית, דיינה וושינגטון, הקליטה את השיר פעמיים: ראשית, ב-24 במרץ 1952 בליווי תזמורתי של וולטר רודל, ולאחר מכן ב-4 בדצמבר 1961 עם קווינסי ג'ונס והתזמורת שלו.<ref></ref>

גרסת 1952 של הזמרת יצא כסינגל, אם כי גרסת 1961 לא זכה לצאת כסינגל עד ל-1992. השיר היה אחד מ-40 השירים שהקליטה עם קווינסי ג'ונס ב-1961.

הגרסה של וושינגטון זכתה לפופולריות עבור דור חדש כאשר היא שימשה כרצועת גיבוי בפרסומת בטלוויזיה "Swimmer" של לוי שטראוס ושות' מ-1992. הסינגל הגיע, בשיאו, למקום ה-41 במצעד הסינגלים הבריטי.<ref></ref>

נכון ליוני 2022, השיר הושמע למעלה מ-34 מיליון פעמים בספוטיפיי.<ref></ref>

== הקלטות נוספות ==
* נואל קאוורד עם תזמורת בניצוחו של ריי נובל ביצעו את השיר בלונדון ב-20 בספטמבר 1932. ההקלטה לא יצאה בזמנו כסינגל, אך נכללה באוספים של תקליטורים.
* קארו אמרלד עם תזמורת הרית'ם אנד בלוז של ג'ולס הולנד באלבום The Golden Age of Song.<ref></ref>
* פיליס רובינס עם ג'ק הילטון והתזמורת שלו ביצעו את השיר בלונדון ב-3 באוקטובר 1932.
* אנונה וין עם ה-Blue Lyres ביצעו את השיר בלונדון באוקטובר 1932.
* אלסי קרליסל עם ריי סטאריטה ולהקת השגרירים שלו ביצעו את השיר בלונדון ב-5 בנובמבר 1932.
* מקסין סאליבן ביצעה את השיר ב-1 במאי 1940.
* פטי פייג' ביצעה את השיר באלבומה מ-1958, The Waltz Queen.
* ג'סיקה בייל בפסקול של הסרט Easy Virtue .
* הלן פורסט ביצעה את השיר ב-1949. גרסה זו נמצאת בפסקול של משחק הווידאו Fallout: New Vegas.

השיר בוצע על ידי מספר אמנים נוספים, ביניהם:

== קישורים חיצוניים ==

== הערות שוליים ==

קטגוריה:שירי 1932
קטגוריה:סינגלים מ-1992
קטגוריה:שירים באנגלית
קטגוריה:שירי להט"ב
קטגוריה:שירי לפידים
קטגוריה:סינגלים בהוצאת מרקורי רקורדס
JCB 3CX

{| border="1" width="250" cellpadding="2" cellspacing="0" align="left" style="margin-left:0em; margin-right:1em; background color: white;"
! colspan="2" style="text-align:center;font-size:large;" bgcolor="#skyblue" | JCB 3CX
|-
| colspan="2" -
! colspan="2" align="center" bgcolor="skyblue" | תיאור
|-
| יצרן
| חברת JCB, הממלכה המאוחדת
|-
| תפקיד
| מחפרון (מעמיס דו-כפי)
|-
! colspan="2" align="center" bgcolor="skyblue" | ביצועים
|-
| הספק נטו
| 
|-
| כוח שבירה ביעה
| 
|-
| עומק חפירה מרבי במחפרון
| 
|-
| מהירות מקסימלית
| כ-41 קמ"ש
|-
! colspan="2" align="center" bgcolor="skyblue" | מידות
|-
| אורך (כולל כף)
| 
|-
| רוחב (כולל כף)
| 
|-
| גובה הכלי
| 
|-
|משקל מוכן לעבודה
| 
|-
| קיבולת מכל דלק
| 
|-
|}
JCB 3CX הוא מחפרון תוצרת חברת JCB. זהו אחד מדגמי המחפרונים הנפוצים בעולם, והוא נמצא בשימוש נרחב גם בישראל. מחפרון זה מגיע במספר תתי-דגמים בהם 3CX PRO, 3CX PLUS ו-3CX ECO.

ה-3CX הוא מחפרון בינוני-גדול, משקלו נע בין 7.7 ל-9 טונות מוכן לעבודה, והספק המנוע . אורכו כ-6 מטר, גובהו כ-4 מטר ורוחבו כ-2.5 מטר (כתלות ברוחב הכף). הוא מצויד ביעה קדמי ומחפר אחורי (זרוע חפירה תלת-מפרקית שנראית כמו מחפר קטן). תא הנהג ממוזג ואטום לרעשים ואבק, ובדור החדש ביותר כולל בקרה אלקטרונית ולוח מחוונים דיגיטלי. הכיסא מסתובב ב-180 מעלות על מנת לאפשר את תפעול המחפר. בעת תפעול המחפר ניתן לפרוש חצובות ("רגליים מייצבות") על מנת ליצב את הכלי ולמנוע תנודות עקב התנגדות הקרקע לחפירה.

== גלריה ==
<gallery>
File:JCB 3CX backhoe loader.jpg
File:JCB 3CX backhoe loader, Florida, backhoe trick 8.jpg
File:JCB 3CX Backhoe Loader on outriggers.jpg
File:JCB 3CX - Gilo Jerusalem 2022-06-05 IZE-003.jpg
</gallery>

== קישורים חיצוניים ==

* [https://comasco.co.il/products/backhoe-loaders/3cx-stage-v/ JCB 3CX] באתר קומסקו, היבואן הרשמי של JCB בישראל
* [https://comasco.co.il/wp-content/uploads/2021/04/BHL-Stage-V-Spec-Sheet-Issue-1-REV-B_HE.pdf מפרט טכני], קובץ PDF באתר קומסקו

קטגוריה:ציוד מכני הנדסי